**LĒMUMS**

Liepājā

|  |  |  |
| --- | --- | --- |
| 2022.gada 14.aprīlī |  Nr.136/6(prot. Nr.6, 6.§) |  |

Par Liepājas valstspilsētas pirmsskolas

izglītības iestāžu attīstības programmas

2022.-2027.gadam apstiprināšanu

Liepājas valstspilsētas un Dienvidkurzemes novada attīstības programmas 2022.-2027.gadam Stratēģiskajā daļā (1.redakcija), kuras publiskā apspriešana norisinājās 2021.gada nogalē, viens no izvirzītajiem rīcību virzieniem, proti, “RV7: Kvalitatīva, pieejama, iekļaujoša izglītība” cita starpā iekļauj divus uzdevumus, kas vērsti uz tādas izglītības telpas veidošanu Liepājā, kurā katram bērnam pieejama vieta kvalitatīvā un mūsdienīgā izglītības iestādē:

Uzdevums 7.1.: Nodrošināt kvalitatīvas un mūsdienu prasībām atbilstošas pirmsskolas, pamatizglītības, vispārējās vidējās un interešu izglītības apguves iespējas un pieejamību.

Uzdevums 7.2.: Atbalstīt pašvaldību infrastruktūras un tehnoloģiju pieejamību mācību procesam izglītības iestāžu audzēkņiem.

Papildu tam, Liepājas valstspilsētas pašvaldības domes politiskās vadlīnijas 2021.-2025.gadam, kas apstiprinātas ar Liepājas valstspilsētas pašvaldības domes 2021.gada 19.augusta lēmumu Nr.281/10, kā vienu no prioritātēm izglītības nozarē izvirza vajadzību radīt jaunas vietas bērnudārzos, atklājot jaunus bērnudārzus un atjaunojot esošos rotaļlaukumus.

Pamatojoties uz Liepājas valstspilsētas Izglītības attīstības koncepciju 2020.-2025.gadam, kas apstiprināta ar Liepājas valstspilsētas pašvaldības domes 2021.gada 16.decembra lēmumu Nr.458/16 (prot. Nr.16, 9.§), kuras ietvaros izstrādātajā rīcību plānā ir paredzētas darbības ar mērķi veidot drošu, mūsdienīgu, sabiedrības vajadzībām atbilstošu vidi un aktuālajām prasībām un vadlīnijām atbilstošu saturu pirmsskolas izglītības iestādēs Liepājā, un izrietoši paredz konkrētus pasākumus un finansējumu pirmsskolas izglītības iestāžu infrastruktūras un materiāltehnisko (jeb mācību) resursu attīstībai, kā arī ņemot vērā valsts līmenī noteiktās pamatnostādnes un vadlīnijas, kas paredz nodrošināt izglītības vidi katrā Liepājas valstspilsētas pašvaldības pirmsskolas izglītības iestādē fiziski drošu, daudzfunkcionālu, ar labiekārtotu teritoriju, kā arī izglītības iestādei spēt nodrošināt mācību saturu ar atbilstošiem mācību līdzekļiem, izskatot Liepājas valstspilsētas pašvaldības Izglītības komisijas 2022.gada 8.marta lēmumu (sēdes protokols Nr.3/2.2.17), Liepājas valstspilsētas pašvaldības domes pastāvīgās Izglītības, kultūras un sporta komitejas 2022.gada 7.aprīļa lēmumu (sēdes protokols Nr.4) un pastāvīgās Finanšu komitejas 2022.gada 7.aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

Apstiprināt Liepājas valstspilsētas pirmsskolas izglītības iestāžu attīstības programmu 2022.-2027.gadam (pielikumā).

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētāja birojam, Attīstības pārvaldei, Liepājas pilsētas Izglītības pārvaldei |